钦定古今图书集成/明伦汇编/官常典/第249卷 > 《诣丞相公孙弘记室书》董仲舒
## 钦定古今图书集成/明伦汇编/官常典/第249卷 > 《诣丞相公孙弘记室书》董仲舒

江都相董仲舒叩头死罪，再拜上言：“君侯以《周》《召》自
然休质，擢升三公，统理海内，总摄百僚，未有半言之
教，郡国翕然望风，更思改新，以助至治，群众所占，必
有成功。仲舒叩头死罪。仲舒愚戅，素无治名，大汉之
检式，数蒙君侯哀怜之恩，误被非任，无以称职。仲舒
窃见宰职任天下之重，群心所重，推须贤佐，以成圣”
化。愿君侯大开萧相国求贤之路，广选举之门。既得
其人，接以周公下士之义，即奇伟隐世异伦之人，各
思竭愚，归往盛德，英俊满朝，百能备具。即君侯大立，
则道德弘通，化流四极。仲舒愚陋，经术浅薄，所识褊
陋，不能赞扬，万分君侯所弃捐。窃闻《春秋》曰：“圣贤博
观，以章其名，择善者从之，无所不听。”又曰：“近而不言
为谄，远而不言为怨。”故辄披心陈诚，仲舒叩头，死罪
死罪。夫尧舜三王之业，皆由仁义为本，仁者所以理
人伦也，故圣王以为治首。或曰：“发号出令，利天下之
民者，谓之仁政；疾天下之害于人者，谓之仁心。”二者
备矣，然后海内应以诚。惟君侯深观往古，思本仁义
至诚而已。方今关东“五谷咸贵，家有饥饿，其死伤者
半，盗贼并起，发亡不止，良民被害，为圣主忧咎，皆由
仲舒等典职防禁无素，当先坐仲舒叩头死罪，死罪。
仲舒至愚，以为扶衰止奸，本在吏耳。宜一考察天下
领民之吏，留心署置，以明消灭邪枉之迹，使百姓各
安其产业，无有寇盗之患，以蠲主忧。仲舒死罪死罪。
谨奉”《春秋》署置术，再拜君侯足下。